Hadeland (avis)

Avisen Hadeland er en partipolitisk uavhengig lokalavis for regionen Hadeland, bestående av kommunene Gran, Jevnaker og Lunner. Fra 16. april 2018 reduserte avisen fra fem til tre papirutgaver i uken, mandag, onsdag og fredag. Avishuset ligger i regionsenteret Gran. Avisen Hadeland eies av Amedia, og inngår i Mediehuset Innlandet.

Historie 
Etableringen selskapet A/S Hadeland tok form i 1917 med aksjeinnbydelsen signert Anders Severin Andersen Tvindesæter, offentliggjort i Norsk Kundgjørelsestidende nr. 477 29. desember 1917: «Undertegnede indbyr herved til dannelse av et aktieselskap for utgivelse av et upolitisk blad for Hadeland og Land. Selskapet som skal ha sit forretningskontor i Brandbu, kan stiftes naar minst kr. ,00 er tegnet.».

30. mars det påfølgende året ble det avholdt konstituerenede generalforsamling på Horns hotel, Jaren. Året før, i 1917 hadde Tvindesæter reist spørsmålet om en ny lokalavis for Randsfjorddistriktet, da den lokale avisen som allerede eksisterte i området, Vestoplændingen ikke var mye å skryte av, skal en tro Tvindesæters egne beretninger. Under en kaffepause i Brandbu herredstyre luftet Tvindesæter spørsmålet, og arbeidet startet.

Overrettssakfører Gulden og Tvindesæter selv hadde utarbeidet utkastet for stiftelsen av selskapet, og det ble enstemmig vedtatt at selskapet skulle startes, på lik linje med lovutkastet for selskapet. Tvindesæter foreslo navnet «Rånd« eller «Randsfjorden» for den nye avisen, men møtte på motstand. Selv om Tvindesæter argumenterte for at selskapet, og avisen, skulle omfatte hele Randsfjorddistriktet, var «Rånd» et «målord», og målstrid måtte for all del unngås. Navnet «Hadeland» ble visstnok foreslått av en kaptein Staxrud, som vant frem med flertall.

Da selskapet var blitt konstituert og lovene vedtatt ble det valgt styret, hvor Helge Gunstad fra Jevnaker, Hans Stenersen fra Lunner, Helge Klæstad fra Gran, Kr. Halmrast fra Land og Tvindesæter selv, som representerte Brandbu, ble valgt. Tvindesæter ble valgt til styrets formann.

Ansvarlig redaktør 
 Finn Lie, 1918–1967
 Jostein Pedersen, 1967–1975
 Kolbjørn Gulliksen, 1975–1984
 Kai Bolsø, 1984–1986
 Anne Marit Ryen, 1986–1989
 Jan Andrew Nilsen, 1989–1990
 Marit Aschehoug, 1990–1994
 Kjell E. Øren, 1994–1995
 Bjørn Kløvstad, 1995–1997
 Trond Johansen, 1997–2002
 Kari Dæhlen, 2002–2007
 Bjørn Harald Blaker, 2007–2010
 Sissel Skjervum Bjerkehagen, 2010–27. september 2019
 Line Ramsrud, 13. januar 2020–d.d.

Konstituerte redaktører i kortere perioder 
 Alf Terje Myklebust, 1975
 Terje Nilsen, 1978
 Kari Dæhlen, 1988–1989,1990,1995
 Siv Storløkken, 2019, (27. september) – 2020 (13. januar)
 Magne Storedal, 2023 (1. april)–d.d.

Opplagstall 
Bekreftede netto opplagstall fra Mediebedriftenes Landsforening:

Referanser

Eksterne lenker 
 
 

Aviser i Innlandet
Kultur i Gran
Aviser etablert i 1918
Aviser eid av Amedia